
Na temelju članka 16. Odluke o davanju u zakup i na drugo korištenje površina javne namjene („Službeni glasnik Općine Marija Bistrica“, br. 2/26) i Zaključka načelnika Općine Marija Bistrica od 15. listopada 2026. godine (KLASA: 372-03/26-01/69, URBROJ: 2140-22-01-26-1), Jedinstveni upravni odjel Općine Marija Bistrica raspisuje javni natječaj, čiji postupak provodi Povjerenstvo za provedbu javnog natječaja:

JAVNI NATJEČAJ 
za davanje u zakup javnih površina i adventskih kućica predviđenih za ugostiteljsku djelatnost – Advent u Mariji Bistrici 2026./2027.

Predmet natječaja je zakup javnih površina i adventskih kućica za pružanje ugostiteljskih usluga na sljedećim lokacijama:

1. TRG PAPE IVANA PAVLA II  – k.č.br. 316/2 k.o. Marija Bistrica:

	Broj prodajnog mjesta
	Djelatnost
	Vrijeme korištenja
	Površina
	Početna cijena

	1
	Jednostavna ugostiteljska ponuda
	28.11.2026.  do 06.01. 2027. 
	6,0 m2
	1.200,00 eura 

	2
	Jednostavna ugostiteljska ponuda
	28.11.2026.  do 06.01. 2027.
	6,0 m2
	1.200,00 eura 

	5
	Jednostavna ugostiteljska ponuda
	28.11.2026.  do 06.01. 2027.
	6,0 m2
	1.200,00 eura 

	7
	Jednostavna ugostiteljska ponuda – lepinje i hot dog
	28.11.2026.  do 06.01. 2027.
	4,0  m2
	700,00 eura

	9
	Jednostavna ugostiteljska ponuda
	28.11.2026.  do 06.01. 2027.
	6,0 m2
	1.200,00 eura




2. ZAGREBAČKA ULICA I “OBALA“ – k.č.br.  321 i 340 k.o. Marija Bistrica:

	Broj prodajnog mjesta
	Djelatnost
	Vrijeme korištenja
	Površina
	Početna cijena

	10
	Jednostavna ugostiteljska ponuda
	28.11.2026.  do 06.01. 2027.
	6,0 m2
	600,00 eura



Na natječaju mogu sudjelovati fizičke i pravne osobe registrirane za djelatnost koja će se obavljati na lokacijama iz točke 1. i 2. ovog natječaja.
Ponuditelji su dužni uplatiti jamčevinu od u iznosu od 80,00 eura na račun Općine Marija Bistrica IBAN: HR4423600001825600009, model HR68, poziv na broj primatelja 7706-OIB ponuditelja, opis plaćanja: JAMČEVINA – ADVENT 2026./2027. Podatke za uplatu potrebno je potvrditi prije objave.
Pismena ponuda za sudjelovanje na natječaju mora sadržavati:
· dokaz da je ponuditelj uplatio jamčevinu,
· presliku rješenja o upisu u sudski registar za pravne osobe, odnosno u obrtni registar za obrtnike ili drugu odgovarajuću ispravu o registraciji djelatnosti za koju se podnosi ponuda,
· obrazac ponude s visinom ponuđene zakupnine te opisanom ugostiteljskom ponudom,
· Potvrdu nadležne Porezne uprave o nepostojanju duga prema Republici Hrvatskoj, ne starija od dva tjedna;
· broj tekućeg ili žiro-računa na koji će Općina Marija Bistrica izvršiti povrat jamčevine u slučaju neprihvaćanja ponude.
Na natječaju mogu sudjelovati isključivo ponuditelji koji imaju uredno izvršene obveze prema Općini Marija Bistrica te trgovačkim društvima u vlasništvu iste.
Ponude se dostavljaju u zatvorenoj omotnici s naznakom „PONUDA ZA ZAKUP UGOSTITELJSKIH ADVENTSKIH KUĆICA – ADVENT 2026./2027. – NE OTVARATI“, na adresu Općina Marija Bistrica, Povjerenstvo za provedbu javnog natječaja, Trg pape Ivana Pavla II. 34, 49246 Marija Bistrica osobno ili preporučeno poštom.
Nepravodobne i nepotpune ponude Povjerenstvo će zaključkom odbaciti, a ponude koje ne ispunjavaju uvjete natječaja zaključkom odbiti. Protiv takvog zaključka može se izjaviti prigovor općinskom načelniku u roku od osam (8) dana od dana dostave zaključka. Nakon roka za dostavu ponuda, ponuditelj ne može mijenjati sadržaj svoje ponude niti je zamijeniti novom.
Otvaranje pristiglih ponuda je javno. Povjerenstvo vodi zapisnik o javnom otvaranju ponuda.
Javno otvaranje ponuda održat će se u općinskoj vijećnici Općine Marija Bistrica, Trg pape Ivana Pavla II. 34, dana 26.10.2026. godine (ponedjeljak) s početkom u 12:15 sati.
Pri ocjeni ponuda za adventske kućice primjenjuju se posebni kriteriji: najviša ponuđena zakupnina za pojedinu lokaciju, urednost ispunjavanja ugovornih i drugih obveza prema Općini Marija Bistrica i trgovačkih društava u vlasništvu iste, prikladnost i atraktivnost ponude jela i pića te raznovrsnost i autentičnost ponude povezane s običajima i sadržajima Adventa, udaljenost između naselja u kojem je sjedište ponuditelja i lokacije natječaja. Razmatraju se samo ponude registriranih ponuditelja s djelatnošću primjerenom manifestaciji i pojedinom mjestu. Svaki ponuditelj može ostvariti pravo zakupa samo jedne adventske kućice. 
Nakon otvaranja, pregleda i ocjene pristiglih ponuda na natječaj, Povjerenstvo za provedbu javnog natječaja dostavlja prijedlog Odluke o odabiru najpovoljijih ponuda načelniku Općine Marija Bistrica.
Konačnu Odluku o odabiru najpovoljinih ponuda donosi načelnik Općine Marija Bistrica.
Ponuditelji će se izvjestiti o izvršenom odabiru u roku od 8 (osam) dana nakon donošenja konačne Odluke o odabiru najpovoljnijih ponuda.
Općina Marija Bistrica i odabrani ponuditelj sklapaju pisani ugovor o zakupu. U ime Općine ugovor sklapa općinski načelnik. Ako izabrani ponuditelj ne sklopi ugovor u roku od pet (5) dana od dana dostave poziva, smatra se da je odustao od sklapanja ugovora.
Ako ponuditelj čija je ponuda najpovoljnija odustane od sklapanja ugovora o zakupu, nema pravo na povrat jamčevine, a općinski načelnik može izabrati drugu po redu najpovoljniju ponudu, odnosno poništiti natječaj za tu lokaciju i raspisati novi natječaj.
Ukoliko najpovoljniji ponuditelj ne uplati ukupni iznos zakupnine prije potpisivanja ugovora smatrat će se da je odustao od potpisivanja ugovora o zakupu.
[bookmark: _GoBack]Dodatna površina ispred ugostiteljske adventske kućice može se koristiti isključivo u odobrenim gabaritima, u dubini do najviše 2 m i uz nesmetan prolaz pješaka. Ponuditelji čija će ponuda biti prihvaćena kao najpovoljnija, dužni su prilikom sklapanja Ugovora o zakupu javne površine kao sredstvo osiguranja ispunjenja ugovornih obveza uplatiti polog u iznosu od 150,00 eura po prodajnom mjestu, a isti će se vratiti nakon isteka ugovora o zakupu. Ponuditelji su ujedno u obvezi jednokratno uplatiti paušal za odvoz i zbrinjavanje otpada u iznosu od 50,00 eura.  
	Jamčevinu koju su položili ponuditelji čije ponude nisu prihvaćene vratit će im se najkasnije u roku od 10 (deset) dana od dana konačnosti Odluke o odabiru najpovoljnijih ponuda. Ponuditelju čija ponuda bude odabrana, uplaćena jamčevina uračunava se u zakupninu.
	Povjerenstvo za provedbu javnog natječaja zadržava pravo da ne izvrši odabir ponuda ili izvrši ponudu po natječaju u potpunosti ili djelomično te po potrebi izmjeni raspored kućica, štandova i tržnih prostora. Povjerenstvo ujedno zadržava pravo da lokacije za koje nije pristigla niti jedna ponuda ponudi drugo, treće i dalje rangiranim ponuditeljima po redoslijedu temeljenom na visini ponuđene cijene. 
Dodatne informacije u svezi natječaja mogu se dobiti u Jedinstvenom upravnom odjelu Općine Marija Bistrica, Trg pape Ivana Pavla II 34, Marija Bistrica ili na broj tel. 049/469-119.

U Mariji Bistrici, 16. listopada 2026. godine
KLASA: 372-03/26-01/69
URBROJ: 2140-22-04/6-26-2


PREDSJEDNIK POVJERENSTVA 


























Dostavlja se:
1. Web stranica Općine Marija Bistrica,
2. Oglasna ploča Općine Marija Bistrica,
3. Radio Marija Bistrica.

